Piotr Petrovič Semionov-Ťan-Šanskij

**Piotr Petrovič Semionov-Ťan-Šanskij** (ruskou azbukou:*Пётр Петрoвич Семёнов-Тян-Шанский*, do roku 1906 iba *Semionov*; * 14. január 1827, Urusovo, Rusko — † 11. marec 1914, Petrohrad, Rusko) bol ruský geograf, botanik, štatistik, štátnik, cestovateľ a vedecký pracovník - prírodovedec a entomológ.

## Biografia
Známy ruský vedec, ktorý sa preslávil svojimi zemepisnými objavmi v Strednej Ázii. Piotr Petrovič Semionov sa narodil v Urusove v Riazanskej gubernii v Rusku. Pochádzal zo šľachtickej rodiny a do svojich pätnástich rokov sa vzdelával súkromne. Keď mal Semenov 12 rokov zomrel mu otec. Ako 15-ročný sa spoločne s matkou presťahoval do Petrohradu, kde navštevoval vojenskú školu gardových práporčíkov. V roku 1848 sa rozhodol, že svoj život zasvätí vede. V roku 1849 sa stal členom Ruskej zemepisnej spoločnosti (*Императорскоe Русскоe географическоe oбществo*) a od toho roku bol jej aktívnym členom. Spočiatku bol sekretárom a neskôr predsedom jej oddelenia pre fyzikálny zemepis, ale od roku 1873 bol predsedom celej Zemepisnej spoločnosti. 

V roku 1851 precestoval povodie rieky Oky a Donu. Svoje poznatky z tohto územia  spracoval v diele *Придонская флора в её отношениях с географическим распределением растений в Европейской России* (Pridonskaja flora v jejo otnošenijach s geografičeskim raspredelenijem rastenij v Jevropejskoj Rossiji). Týmto dielom dosiahol titul magistra. 

Od roku 1853 študoval na Berlínskej univerzite. Bol aj členom Petrohradskej akadémie vied (Петербургской Академии наук) (od roku 1873). Okrem svojich zemepisných a entomologických prác napísal aj zemepisný slovník Ruskej ríše a zemepisné dielo: *Россия* (Rossija), ktoré vyšlo v rokoch 1904 – 1914. Od roku 1897 bol členom štátnej rady. Svojimi prácami významne podnietil geografický prieskum v Rusku. Na jeho počesť je jeho menom nazvaných aj viacero oblastí a miest v Európe, Ázii a Severnej Amerike. Piotr Petrovič Semionov zomrel v Petrohrade 26. februára (11. marca) v roku 1914. 

Jeho zbierka hmyzu z celého sveta je asi od roku 1914 v Zoologickom múzeu v Petrohrade. Obsahuje 700 000 exemplárov hmyzu, ktoré zozbieral počas svojich mnohých vedecko-výskumných ciest.

## Zdroje informácií o autorovi
* *Ottův slovník naučný*, zv. 8?, 1888 – 1909, Praha, p. 832.  
* Bober, J.: 1973, *[[Malá encyklopédia bádateľov a vynálezcov]]*, Obzor, Bratislava, Semionov–Ťan–Šanskij, p. 583. 
* Jedlička, A. & Schreiber, J.: 1976, Semionov – Ťanšanskij Piotr Piotrovič 1827 – 1914. In:* Slávni cestovatelia,* Mladé letá, Bratislava, p. 108 – 109.
* Tuzov, V. K & kol.: 1997, *Guide to the Butterflies of Russia and adjacent territories,* Volume 1, Pensoft, Sofia–Moscow, 51, 52, 53. 
* Groll, E. K. [ed.]: 2006, *Entomologen der Welt (Biographien, Sammlungsverbleib)*. Datenbank 2. Version, DEI im ZALF e. V.: „Semenov Tian-Schanskij, Peter Petrovitsch“.

## Bibliografia
* Semenov Ťan–Šanskij, P. P.: 1851, *Придонская флора в её отношениях с географическим распределением растений в Европейской России.* СПб., 1851.
* Semenov Ťan–Šanskij, P. P.: 1858, *Первая поездка на Тянь-Шань, или Небесный хребет, до верховьев р. Яксарта, или Сыр-Дарьи, в 1857 году.* «Вестник РГО», 1858.  
* Semenov Ťan–Šanskij, P. P.: 1863, *Географическо-статистический словарь Российской Империи*, т.1. СПб, 1863.
* Semenov Ťan–Šanskij, P. P.: 1865, *Географическо-статистический словарь Российской Империи*, т.2. СПб, 1865. 
* Semenov Ťan–Šanskij, P. P.: 1867, *Поездка из укрепления Верного через горный перевал у Суок-Тюбе и ущелье Буам к западной оконечности оз. Исык-Куль в 1856 г. Отрывок из путевых записок.* «Записки РГО по общей географии», т.1. СПб., 1867.
* Semenov Ťan–Šanskij, P. P.: 1867, *Географическо-статистический словарь Российской Империи,* т.3. СПб, 1867. 
* Semenov Ťan–Šanskij, P. P.: 1870, *Географическо-статистический словарь Российской Империи,* т.4. СПб, 1870.
* Semenov Ťan–Šanskij, P. P.: 1872, *Обозрение деятельности общества по общей географии «Двадцатипятилетие Русского географического общества».* СПб., 1872.   
* Semenov Ťan–Šanskij, P. P.: 1885, *Географическо-статистический словарь Российской Империи,* т.5. СПб, 1885.
* Semenov Ťan–Šanskij, P. P.: *1904 - 1914, Россия*.

## Externé odkazy
* Information about donation to the Hermitage 

Kategória:Ruskí cestovatelia
Kategória:Ruskí entomológovia
Kategória:Ruskí vedci
Kategória:Ruskí botanici
Kategória:Držitelia Radu Pour le Mérite
Kategória:Nositelia Radu svätého Alexandra Nevského
Kategória:Rytieri Radu svätého Andreja